CELEX: 32014R0627
Language: lv
Date: 2014-06-12 00:00:00
Title: Komisijas Regula (ES) Nr. 627/2014 ( 2014. gada 12. jūnijs ), ar ko groza Regulu (ES) Nr. 582/2011, lai to pielāgotu tehnikas attīstībai attiecībā uz cieto daļiņu pārraudzību, ko veic iebūvētās diagnostikas sistēma  Dokuments attiecas uz EEZ

13.6.2014   
            
            
               LV
            
            
               Eiropas Savienības Oficiālais Vēstnesis
            
            
               L 174/28
            
         KOMISIJAS REGULA (ES) Nr. 627/2014
   (2014. gada 12. jūnijs),
   ar ko groza Regulu (ES) Nr. 582/2011, lai to pielāgotu tehnikas attīstībai attiecībā uz cieto daļiņu pārraudzību, ko veic iebūvētās diagnostikas sistēma
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 18. jūnija Regulu (EK) Nr. 595/2009 par mehānisko transportlīdzekļu un motoru tipa apstiprinājumu attiecībā uz lielas celtspējas/kravnesības transportlīdzekļu radītām emisijām (Euro VI), par piekļuvi transportlīdzekļu remonta un tehniskās apkopes informācijai, par grozījumiem Regulā (EK) Nr. 715/2007 un Direktīvā 2007/46/EK un par Direktīvu 80/1269/EEK, 2005/55/EK un 2005/78/EK atcelšanu (1) un jo īpaši tās 5. panta 4. punktu un 12. panta 3. punktu,
   tā kā:
   
               (1)
            
            
               Komisijas Regulā (ES) Nr. 582/2011 (2) noteikta prasība Komisijai veikt pārskatu par pārraudzības tehnisko īstenošanu attiecībā uz kompresijas aizdedzes transportlīdzekļu dīzeļdegvielas daļiņu filtra (DDF) veiktspēju salīdzinājumā ar iebūvētās diagnostikas sistēmas robežvērtībām (OTL), kas noteiktas minētās regulas X pielikuma 1. tabulā.
            
         
               (2)
            
            
               Komisija šo pārskatu ir veikusi un secina, ka tehnoloģija, kas varētu veikt DDF veiktspējas salīdzinājumā ar OTL pārraudzību, ir pieejama. Taču šajā pārskatā arī secināts, ka šo DDF veiktspējas prasību īstenošanas datumu ir lietderīgi atlikt, lai ražošanas nozarei dotu pietiekami daudz laika nodrošināt aprīkojuma pieejamību sērijveida ražošanā un tā piemērošanu transportlīdzekļiem. Tāpēc, lai iekļautu jauno īstenošanas datumu, ir nepieciešams pielāgot Regulas (ES) Nr. 582/2011 I pielikuma 9. papildinājuma 1. tabulu.
            
         
               (3)
            
            
               Turklāt Regulas (ES) Nr. 582/2011 I pielikuma 9. papildinājuma 1. tabula būtu jāpapildina arī attiecībā uz dzirksteļaizdedzes motoriem, iekļaujot sleju par prasību pārraudzīt oglekļa monoksīda līmeni salīdzinājumā ar OTL, kas noteiktas Regulas (ES) Nr. 582/2011 X pielikuma 2. tabulā, kā arī sleju par ekspluatācijas veiktspējas prasībām, kas noteiktas minētās regulas X pielikuma 6. līdz 6.5.5.1. punktā.
            
         
               (4)
            
            
               Tādēļ Regula (ES) Nr. 582/2011 būtu attiecīgi jāgroza.
            
         
               (5)
            
            
               Šajā regulā paredzētie pasākumi ir saskaņā ar atzinumu, ko sniegusi Tehniskā komiteja mehānisko transportlīdzekļu jautājumos,
            
         IR PIEŅĒMUSI ŠO REGULU.
   1. pants
   Regulu (ES) Nr. 582/2011 groza šādi:
   
               1)
            
            
               regulas 4. panta 8. punktu aizstāj ar šādu:
               “8.   Pēc izgatavotāja pieprasījuma līdz 2015. gada 31. decembrim transportlīdzekļu vai motoru jauna tipa gadījumā un līdz 2016. gada 31. decembrim visiem jauniem transportlīdzekļiem, ko pārdod, reģistrē vai laiž ekspluatācijā Savienībā, DPF pārraudzībai var izmantot alternatīvas prasības, kā noteikts X pielikuma 2.3.3.3. punktā.”;
            
         
               2)
            
            
               regulas I pielikumu groza saskaņā ar šīs regulas pielikumu.
            
         2. pants
   Tipa apstiprinājums, kas piešķirts kompresijas aizdedzes motoriem un transportlīdzekļiem saskaņā ar burtu B I pielikuma 9. papildinājuma 1. tabulā pirms šīs regulas piemērošanas dienas, paliek spēkā pēc minētā datuma.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 12. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 188, 18.7.2009., 1. lpp.
   
   
      (2)  Komisijas 2011. gada 25. maija Regula (ES) Nr. 582/2011, ar ko īsteno un groza Eiropas Parlamenta un Padomes Regulu (EK) Nr. 595/2009 attiecībā uz lielas celtspējas/kravnesības transportlīdzekļu radītām emisijām (Euro VI) un groza Eiropas Parlamenta un Padomes Direktīvas 2007/46/EK I un III pielikumu (OV L 167, 25.6.2011., 1. lpp.).
   
      PIELIKUMS
      Regulas (ES) Nr. 582/2011 I pielikuma 9. papildinājumā 1. tabulu aizstāj ar šādu:
      
         
            “1. tabula
         
         
                     Burts
                  
                  
                     NOx
                        OTL
                         (1)
                     
                  
                  
                     PM OTL
                         (2)
                     
                  
                  
                     CO OTL
                         (3)
                     
                  
                  
                     IUPR
                  
                  
                     Reaģenta kvalitāte un patēriņš
                  
                  
                     Īstenošanas datumi: jauni tipi
                  
                  
                     Īstenošanas datumi: visi transportlīdzekļi
                  
                  
                     Reģistrācijas pēdējais datums
                  
               
                     A
                  
                  
                     1. un 2. tabulas rinda “pakāpeniskās ieviešanas periods”
                  
                  
                     Veiktspējas pārraudzība (4)
                     
                  
                  
                      
                  
                  
                     Pakāpeniska ieviešana (5)
                     
                  
                  
                     Pakāpeniska ieviešana (6)
                     
                  
                  
                     31.12.2012.
                  
                  
                     31.12.2013.
                  
                  
                     31.8.2015. (7)
                     
                     30.12.2016. (8)
                     
                  
               
                     B (9)
                     
                  
                  
                     2. tabulas rinda “pakāpeniskas ieviešanas periods”
                  
                  
                      
                  
                  
                     2. tabulas rinda “pakāpeniskas ieviešanas periods”
                  
                  
                     Pakāpeniska ieviešana (7)
                     
                  
                  
                     Pakāpeniska ieviešana (4)
                     
                  
                  
                     1.9.2014.
                  
                  
                     1.9.2015.
                  
                  
                     30.12.2016.
                  
               
                     C
                  
                  
                     1. vai 2. tabulas rinda “vispārīgas prasības”
                  
                  
                     1. tabulas rinda “vispārīgas prasības”
                  
                  
                     2. tabulas rinda “vispārīgas prasības”
                  
                  
                     Vispārīga (10)
                     
                  
                  
                     Vispārīga (11)
                     
                  
                  
                     31.12.2015.
                  
                  
                     31.12.2016.
                  
                  
                      
                  
               
               
      
         (1)  “NOx
         OTL” pārraudzības prasības, kā noteikts X pielikuma 1. un 2. tabulā.
      
         (2)  “PM OTL” pārraudzības prasības, kā noteikts X pielikuma 1. tabulā.
      
         (3)  “Veiktspējas pārraudzības” prasības, kā noteikts X pielikuma 2.1.1. punktā.
      
         (4)  Reaģenta kvalitāte un patēriņa pakāpeniskās ieviešanas prasības, kā noteikts XIII pielikuma 7.1.1.1. punktā un 8.4.1.1. punktā.
      
         (5)  Reaģenta kvalitāte un patēriņa “vispārīgās” prasības, kā noteikts XIII pielikuma 7.1.1. punktā un 8.4.1. punktā.
      
         (6)  “CO OTL” pārraudzības prasības, kā noteikts X pielikuma 2. tabulā.
      
         (7)  IUPR “pakāpeniskas ieviešanas” prasības, kā noteikts X pielikuma 6.4.4., 6.5.5. un 6.5.5.1. punktā.
      
         (8)  IUPR “vispārīgās” prasības, kā noteikts X pielikuma 6. iedaļā.
      
         (9)  Dzirksteļaizdedzes motoriem un transportlīdzekļiem, kas aprīkoti ar šādiem motoriem.
      
         (10)  Kompresijas aizdedzes motoriem un transportlīdzekļiem, kas aprīkoti ar šādiem motoriem.
      
         (11)  Piemēro vienīgi dzirksteļaizdedzes motoriem un transportlīdzekļiem, kas aprīkoti ar šādiem motoriem.”